ToekomsVenster: ŉ Beskrywing van liefde | Maroela Media
Die vrug van die Gees is … vrede… – Galasiërs 5:22
Jou hart wat eens verhard was deur wonde en sonde word nou sag soos klei wanneer vrede jou knie.
Jy is nie meer bang vir mense nie.
Jy haat nie meer diegene wat jou opponeer nie.
Jy koester nie meer wrokgedagtes teenoor diegene wat jou seermaak
Jy laat die Heilige Gees toe om jou te begelei om oomblik vir oomblik onder die bloed van die Lam te leef. Jou hart wat verdeeld was deur sonde word heel en jou gedagtes wat in ’n warboel was as gevolg van gebrokenheid, kom tot rus.
Ek wil vandag vir jou Romeine 15:13 bid:
Ek bid dat dié God wat aan jou ’n toekomsverwagting gee, deur die geloof jou lewe met vreugde en vrede sal vul. Ja, mag jou lewe tot oorlopens toe vol verwagting wees deur die kragtige werking van die Heilige Gees! Amen. – Romeine 15:13
Die Hebreeuse woord vir vrede (Shalom) kan in Engels vertaal word as Nothing lacking, nothing broken – niks sal jou ontbreek nie en niks is meer stukkend nie. As heel mens opereer jy nie meer met ’n konstante behoefte of nood in jou eie hart nie. Jy is nou ’n vredemaker wat die gebrokenheid in ander herken, want jy het dieselfde pad gestap. Jy het egter daardeur gegroei en die olie van vrede ontdek. Nou kan jy oral vrede uitgiet waar die vyand probeer verwarring en verdeeldheid saai. Jy sien nie langer slegs wat voor oë is nie, maar dieper, verder, wyer. Jy sien God wat God sien!
Gedagte vir die dag: Konvensionele wysheid en God se wysheid
Attie · 3 jare gelede
Dankie vir die herstel in lewenslesse soos liefde en vreugde die vrug van die gees- dit word so maklik van ons gesteel deur die vyand – maar danksy die Heilige Gees wat ons in wyshed lei amen.